Datasets:
anderbogia
/
dtp_wikipedia

Dataset card Data Studio Files Community
1
text
stringlengths
3
2.42k
Iso mantad piipiro tangon di bobos ogumu nokoluput do media sompomogunan kokomoi do lukisan keldai i kaagal-agal do zebra. Pinotolinahas di Nidal Barghout do "gama do lobi mantad duo toun panalaban do Israel di ogirot kopio id Gaza om panampanan do wayaan tumalib id piolitan, amu oku kaanu do mongimport do zebra mantad Afrika sumuang id zoo dahai. Potilombus, nokosuang id tua' pomusarahan ku do: mogoit duo tinan keldai topurak domestik i koubasan, moncat do oitom opurak... Apagon kopio do mogoit sumuang miampai milisok-lisok do songinan zebra kopio mantad Mesir kumaa Gaza, koiso, gama do kousinan i nuru lobi kuang $50,00 montok momolido do zebra mantad Afrika om mogoit id piolitan om mogoit do sumuang... nga nokosorou oku do songinan zebra id zoo nopo nga oponsol kopio montok tangaanak do mogintong toinsanan kawo talun om tayam tolias id padang kotogisan, maya dii, nokoimbulai o tua' pomusarahan diti."
Zoo diti nogi nga haro iso kafe tokoro om piipiro mija berkelah id suang do pomutanaman tokoro do zaitun.
Zul Ariffin (nosusu Zulkifli bin Ariffin; ontok 25 Gumas 1986) nopo nga songulun mimingkono' om model kusai Malaysia. Nokotimpuun isio id gana pinsingkonoon ontok 2008 maya kono palayan id siri drama Awan Dania om minundaliu' kumaa kono toponsol sabaagi Inspektor Ashraf id siri drama pulis ii alaid kopio pinosolimbau id RTM, Gerak Khas gisom pinotingkod drama dii ontok 2011. Pinoumbulai isio filem koiso dau maya kono ASP Zam id filem Evolusi KL Drift 2 ontok 2010.
Nointutunan o ngaran dau maya koruhang minsingkono miampai di Ayda Jebat id Rindu Awak 200% dii pinosolimbou id Slot Akasia TV3. Kalantaion drama diti minongowit koruhang minsingkono di kumoduo miampai di Ayda maya drama M.A.I.D id Astro Ria. Tumanud Festival Filem Malaysia ko-26, nakalantoi isio sabaagi Pelakon Harapan Lelaki maya kosolimbahan id filem Penanggal.
Zurich nopo nga bandar raya di tagayo id Switzerland om ibu kota montok wilayah Zurich. Bandar diti nopo nga longkod gulu montok kegiatan do dudumagang om nogi koubasanan do Switzerland om nogi nondos do tulun sabaagi iso bandar raya sejagat. Tumanud do iso ponoriukan ii pinaharo ontok toun 2006 gisom 2008, pinungaranan o Zurich sabaagi bandar i kimutu koposion di tosonong id pomogunan.
Poingiliu o Zurich id kosilahon Lembah Tanga Switzerland id somok tebing Baang Limmat id hulu Tasik Zurich, id suang iso tampat i kibontuk miagal do mangkuk toi ko' besen. Bandar diti nopo nga nokoimpuun sabaagi pos pomuhuan cukai ii notoodo do tulun-tulun Rom purba ii nointutunan sabaagi do Turicum. Kopongo do kinorikatan di tulun-tulun Jermanik, nokoburu o bandar diti gisom nakaanu do status bibas empayar ontok kurun kumo-13 om ontok toun 151 menganggotai Konfederasi Switzerland. Bandar diti nogi nga tiyonon do Ulrich Zwingli ii nokodimpot do komuncak kabantugan di timpuunon ii tontok perindustrian i nosiliu do metropolis gulu id Switzerland.
Stesen kurita tapui Zurich, ii taagayo nopo id Switzerland nga Wayaan Kapal Tulud Zurich-Kloten ii atangkangau ii minamadadi bandaraya diti sabaagi do longkod toponsol jaringan sasakayon id bonua Eropah. Bank-bank gulu om syarikat insurans di ointutunan id pomogunan nogi nga minongukab do upis diolo do hiti gisom do minamadadi Zurich sabaagi longkod do kousinan sompomogunan di oponsol. Mantad dii, bandar diti nopo nga tergolong id kalangan Bandaraya Global do suai. Kogumuan syarikat media nogi nga pinoposiliu Zurich sabaagi longkod kegiatan diolo miagal ko Deutschschweizer Fernsehen (Soduontong Jerman Switzerland). Taang nopo dau id tebing Tasik Zurich, Longkod Kota Laid ii natamangan om mogikaakawo abaabayan koubasanan om kohiakan timpu totuong nogi nga nosiliu do longkod totombuluyon tutumombului id Switzerland.
Montok kaandaman nawayaan om nogi koiyonon sidtana', Zurich nogi nga olohou maya do au formal sabaagi Bandar Limmat toi ko' Bandar Zwingli. Mogiigiyon nopo nga olohou do koulunan Switzerland sabaagi do Zurcher (toi ko' Stadtzucher montok popisuai do mogiigiyon suai id wilayah dii).
Nosusu i Zurinah Hassan id Alor Setar, Kedah. Sinumikul isido hilo Universiti Simbakuro Malaysia montok ijazah koiso. Kalapas nakakalaja solinaid hopod om limo toun, osopung isido tinumingkod mooi kaanu manahak lobi ogumu timpu doid gana ponuatan. Suai ko monuat, minongoput nogi isido ponginabasan id taang sarjana id Universiti Putra Malaysia om sumusuhut nakaanu ijazah PhD di Universiti Malaya. Ontok toun 1974, minonuat isido Sesayup Jalan, om sumusuhut minapalabus do hiis, suniba om nogi novel, soboogian nopo dii nga pinadalin kumaa boros Perancis, Sepanyol om Rusia. Nakaanu isido Putera Poetry Award ontok toun 1984. Karya nopo dau di bobos ointutunan nga kohompit ni Facing the Harbour, Memorizing Zurinah Hassan: Tracking Poetry, Decisions, Dawai Dawai om From Mount Jerai to Pekan Rabu.
Ontok toun 2013, isio nopo nga momolihis Malaysia koiso i nakaanu gaa Sunthorn Phu Poet Laureate soira nakalantoi ASEAN Poetry Award. Ontok toun 2015, nosiliu isido monunuat tondu koiso i nakaanu Gaa Sastera Pogun Malaysia ontok Gaa Sastera Pogun ko-13, i pinatahak do Komontirian Ponudukan. Nokotorimo isido RM60,000 id bontuk tunai om nogi tajaan RM500,000 montok papalabus 50,000 naskhah karya i pinotikid kumaa longkod pambasaan, sikul om agensi.
smet nn nopo diti nga nosusu id zmir, Vilayet Aidin; tapa' dau i Hac Reit nopo nga tupisor id Kapanaladan Pisangadan Kolunduan Uthmaniyah i kibansa Kurdi om tama' dau, i Cevriye kibansa Turki.